फुलवारीशरीफ (पटना). गौनपुरा के दलित टोले में गुरुवार की देर रात आधा दर्जन से अधिक दबंगों ने हथियार के बल पर दलित महिला को उठा लिया और पास के खेत में गैंगरेप किया। विरोध करने पर मारपीट कर घायल कर दिया। शुक्रवार को मामले की जानकारी होने पर पुलिस छह संदिग्ध लोगों को हिरासत में लेकर पूछताछ कर रही है। पिस्टल के बट और हॉकी स्टिक से की पिटाई...
- वहीं माले नेताओं ने गैंगरेप के खिलाफ विरोध मार्च निकाला व फुलवारीशरीफ थाने का घेराव कर आरोपियों की गिरफ्तारी की मांग की।
- जानकारी के अनुसार 30 वर्षीय पीड़िता बीती रात खाना बनाने के लिए अपनी झोंपड़ी के पीछे गोईंठा लाने गई, तभी आठ दबंग गमछे से उसका मुंह बंद कर उसे पास के खेत में ले गए, जहां चार युवकों ने दुष्कर्म किया।
- विरोध करने पर दबंगों ने पिस्टल के बट और हॉकी स्टिक से पिटाई कर दी। दरिंदों के चंगुल से मुक्त होने पर वह घर पहुंची और बेहोश होकर गिर गई। होश में आने पर उसने पूरी जानकारी परिजनों को दी।
- पीड़िता ने बताया कि धुपारचक के पिंटू सिंह, मनीष सिंह (वन), मनीष सिंह (टू), भोला सिंह, विक्की, सुबोध सिंह , दिलीप सिंह, अरमनिया घटना में शामिल थे।
- सूचना मिलने पर फुलवारीशरीफ के थानेदार धर्मेंद्र कुमार दल-बल के साथ पहुंचे और पीड़िता को मेडिकल जांच के लिए भिजवाया।
- थानेदार ने धुपारचक में ताबड़तोड़ छापेमारी करते हुए आधा दर्जन संदिग्ध युवकों को हिरासत में ले लिया।
घटनास्थल पर मिला ये
- घटनास्थल पर प्लास्टिक के ग्लास और नमकीन के रैपर भी बिखरे मिले। मसूर के खेतों में महिला को घसीटने के निशान भी थे।
- पुलिस कार्रवाई का आरोपियों के घर की महिलाओं ने यह कहकर विरोध किया कि उनके लड़कों को फंसाया जा रहा है।
- उन्होंने शराब के खिलाफ अभियान में पुलिस की मदद की थी इसलिए शराब माफिया उन्हें फंसा रहे हैं।
दलित टोले में पहुंचे माले विधायक
- भाकपा माले ने मामले को लेकर फुलवारी थाने का घेराव किया। माले विधायक महबूब आलम और सुदामा प्रसाद ने कहा कि मुख्यमंत्री नीतीश कुमार के राज में दलितों के साथ लगातार रेप, हत्या और लूट की वारदात हो रही है।
- जो दलित परिवार वर्षों से नहर की जमीन पर बसे हैं, उन्हें हत्या और दुष्कर्म कर प्रताड़ित किया जा रहा है, ताकि वे घर-बार छोड़कर भाग जाएं।
- उन्होंने कहा कि वे विधानसभा में पीड़िता को न्याय दिलाने के लिए आवाज उठाएंगे। गर्दनीबाग सरकारी अस्पताल की प्रभारी चिकित्सक डॉ. मंजुला सिंह ने बताया कि पीड़िता के प्राइवेट पार्ट पर चोट के निशान नहीं मिले हैं।
- सैंपल को जांच के लिए पीएमसीएच भेजा गया है। फुलवारीशरीफ के एएसपी राकेश कुमार ने भी घटनास्थल पर जाकर मामले की पड़ताल की और थाने में पीड़िता का बयान दर्ज किया।
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva hin_Deva